als_Latn dik_Latn azb_Arab
Revolucioni në futbollin turk: Në Super Ligë të 11 lojtarët në fushë do të mund të jenë të huaj
Federate Turke e Futbollit ka publikuar rregullat e reja në lidhje me numrin e lojtarëve të huaj në klubet turke, të cilat do të hyjnë në fuqi nga sezoni i ardhshëm
STAMBOLL (AA) - Federate Turke e Futbollit (TFF) ka publikuar rregullat e reja në lidhje me numrin e lojtarëve të huaj në klubet turke, të cilat do të hyjnë në fuqi nga sezoni i ardhshëm, raporton Anadolu Agency (AA).
Kryetari i TFF-së, Yildirim Demiroren ka deklaruar në Stamboll se nga sezoni i ardhshëm në Super Ligën e Turqisë klubet do të kenë të drejtë që në mesin e 28 lojtarëve të kenë 14 të huaj, përkatësisht që në përbërjen e ndeshjes nga 18 lojtarë, 11 mund të jenë të huaj, në këtë mënyrë 11 lojtarë të huaj mund të përbëjnë ekipin në terren.
Demiroren ka thënë se kjo është një nga hapat më të mëdha kur janë në pyetje ndryshimet të nisura nga Federata dhe shtoi se në këtë mënyrë do t'ju ofrohet mundësia talenteve të rinj. "Kjo është arsyeja pse ne kemi vendosur për të ndryshuar rregullat rreth lojtarëve të huaj. Qëllimi i vërtetë i këtij ndryshimi është të hiqen kufijtë për lojtarët e huaj, përkatësisht të inkurajojmë lojtarët vendas. Prandaj, këtë ndryshim nuk e quajmë 'rregulli për të huajt', por 'rregulli i lojtarëve vendas'", ka thënë ai.
Ai kujtoi se këto rregullat do të hyjnë në fuqi nga sezoni i ardhshëm. "Gjendja në klube në aspektin lojtarëve të huaj dhe vendas do të jetë gjysmë-gjysmë. Në mesin e 14 futbollistëve vendas, dy do të jenë nga klubi i të rinjve dhe katër lojtarë që janë zhvilluar në Turqi. Lojtarët turk të cilët të cilët luajnë për ekipin kombëtar të vendeve të tjera do të kenë statusin e lojtarëve të huaj. Në përbërjen e lojtarëve për ndeshjen nga 18 lojtarët 11 do të mund të jenë të huaj dhe të gjithë do të mund të dalin në fushë. Është e detyrueshme që një portier të jetë lojtar vendas", tha Demiroren
Kryetari i TFF-së në fund theksoi se janë marrë hapat revolucionarë në futbollin turk duke shpresuar se këto ndryshime do të çojnë futbollin turk në një pozitë edhe më të mirë. Kujtojmë se sipas rregullave të tanishme të TFF-së, kubi turk në mesin e 28 lojtarëve mund të ketë vetëm 10 të huaj, ndërsa në përbërjen e ekipit për ndeshjen nga 18 lojtarë gjashtë prej tyre mund të jenë të huaj.
als_Latn als_Latn als_Latn als_Latn als_Latn als_Latn als_Latn